Elämä Marsissa
Vesi on elämän edellytys, ja muinaisessa Marsissa arvellaan olleen paikoittain jopa kilometrin syvyisiä meriä. Lisäksi on mahdollista, että nestemäistä vettä olisi edelleen planeetan kuoren alla. Tämän takia elämän etsintä planeetalla jakautuu muinaisen fossiloituneen ja nykyisen elämän etsintään. Myös kysymys muinaisesta elämästä planeetalla on edelleen avoin.
Solis Lacus
Solis Lacus on Maasta suurilla kaukoputkilla havaittava tumma alue Marsissa paikassa 85° läntistä, 26° eteläistä Thaumasiassa tai Solis Planumilla. Se muuttaa muotoaan, sillä se on tumman pölyn muodostama läikkä, joka on tuulten armoilla. Marsin pölymyrskyt muuttavat sen muotoa, kokoa ja tummuutta.